Tahsin Yazıcı

Tahsin Yazıcı(1892-ci ilMonastır,Osmanlı İmperiyası– 11 fevral 1970-ci ilAnkara,Türkiyə) —Türkiyə ordusunungeneral-mayoruvəsiyasətçisi.
Tahsin Yazıcı1892-ci ildəOsmanlı İmperiyası,Monastrda, Əli Bəy və Qənimət Xanımın ailəsində anadan olmuşdur. 1909-cu il noyabrın 1-dəOsmanlı Hərbi məktəbinəqəbul edilmişdir. 1912-ci il martın 1-də oranı ikinci leytenant rütbəsində bitirmişdir.
Tahsin Yazıcı 1929-cu ildə Nezahat (1904-1996) adlı xanımla ailə qurmuşdur. Bu nigahdan onun Ahmet Bali (1931) adlı oğlu olmuşdur.
1912-ci ildən hərbi xidmətə başlamışdır.Birinci Dünya müharibəsindəiştirak etmişdir. T.YazıcıÇanaqqala müharibəsiiştirakçısı olmuşdur. 1916-cı il martın 1-dəleytenantrütbəsi almışdır.Türkiyə İstiqlaliyyət müharibəsindəzabit kimi fərqlənmişdir. Yazıcı 1920-ci il oktyabrın 10-dakapitanrütbəsinə yüksəldilmişdir.
1925-ci ildə YazıcıŞeyx Səid üsyanınınyatırılmasında iştirak etmişdir. 1931-ci ildə kavaleriya işini öyrənmək üçünFransayagöndərilmişdir. 1927-ci ildə vətənə döndükdən sonra kavaleriya məktəbində dərs deməyə başlamışdır. 1931-ci il avqustun 30-damayorrütbəsi almışdır. 1935-ci ildə ilk türktanktaborununkomandiri təyin olunmuşdur. 1937-ci ildə Yazıcı yenidən kavaleriya məktəbində dərs deməyə başlamışdır.
1938-ci il avqustun 30-dapolkovnik-leytenantrütbəsi almışdır. 1943-cü ilin eyni günündəpolkovnikrütbəsinə layiq görülmüşdür. 1943-1946-cı illərdə Türkiyə Baş Qərargahında ADC şöbəsinin rəhbəri kimi xidmət etmişdir.
1949-cu ildə briqadageneralırütbəsinə yüksəlmişdir.
Tahsin Yazıcının hərbçi kimi karyerasının ən yadda qalan və pik nöqtəsiKoreya müharibəsindəiştirakdır. O bu müharibəyəBMTmandatı ilə göndərilənTürk Briqadasınakomandanlıq etmişdir.Bu məqsədlə hətta Tahsin Yazıçı özünün briqada generalı rütbəsinin aşağı salınmasına da razı olmuşdur.
Tahsin Yazıcının komandanlıq etdiyi Türk BriqadasıKoreya yarımadasınagəldikdə onun daha çox ehtiyat qüvvə kimi istifadəsi planlaşdırılırdı. BriqadaTequyaxınlığında düşərgə qurdu vəABŞ ordusunun8-ci Piyada Diviziyasının tərkibinə daxil edildi. Yazıcının komandanı olduğu Briqada 8-ci Diviziyanın ehtiyat qüvvəsi kimi arxada yerləşdirilsə də, 1950-ci ilin noyabrın 26-daÇinvəŞimali Koreyalılarıngeniş həcmli hücumu və cəbhənin yarılması ilə birbaşa döyüşlərin mərkəzinə düşdü. Kanuni döyüşündə Yazıcının briqadası müdafiənin önündə cinahda yerləşdiyindən çinlilərin hücumunun əsas zərbəsini qəbul etdi. Yazıcının komandanlıq etdiyi briqada qəhrəmanlıqla döyüşərəkçinliləridarmadağın edərək amerikalıları mühasirəyə düşməkdən xilas etdilər.
1952-ci il dekabrın 15-də göstərdiyi qəhrəmanlığa görə T.Yazıcı ABŞ ordusu komandanlığı tərəfindən "Gümüş ulduz"la təltif edilmişdir. Mükafatı Yazıcıya ABŞ 8-ci ordusunun komandanıgeneral-leytenantUolton Uoker təqdim etmişdir.
Tahsin Yazıcı 1951-ci ildə Türkiyəyə geri döndü. 1952-ci ildə o, ordudan ehtiyata buraxıldı. Briqada generalı rütbəsində istefaya çıxan Yazıçı siyasətə qatıldı. 1954-1960-cı illər arasında general X və XI çağırışTürkiyə Böyük Millət MəclisinəDemokrat Partiyasınınİstanbuldannümayəndəsi kimideputatseçildi.
Yazıçı 1956-1959-cu illərdə Türkiyəninİsraildəsəfiriolmuşdur.
Demokrat Partiyası iqtidarına qarşı edilən1960-cı il 27 may hərbi çevrilişindənsonra həbs edilənlər arasında Tahsin Yazıcı da var idi. Yasıadada Demokrat Partiyası mənsublarına qarşı qurulan məhkəmənin hökmü ilə Yazıcıya 5 il həbs cəzası verildi. Lakin bir müddət sonra verilən  aministiya ilə azadlığa buraxıldı.
Tahsin Yazıcı 1970-ci il fevralın 11-dəAnkaradavəfat etmişdir.